CELEX: 62008CN0566
Language: fi
Date: 2008-12-22 00:00:00
Title: Asia C-566/08: Kanne 22.12.2008 — Euroopan parlamentti v. Euroopan unionin neuvosto

21.2.2009   
            
            
               FI
            
            
               Euroopan unionin virallinen lehti
            
            
               C 44/37
            
         Kanne 22.12.2008 — Euroopan parlamentti v. Euroopan unionin neuvosto
   (Asia C-566/08)
   (2009/C 44/63)
   Oikeudenkäyntikieli: ranska
   Asianosaiset
   
      Kantaja: Euroopan parlamentti (asiamiehet: R. Passos, G. Mazzini ja D. Gauci)
   
      Vastaaja: Euroopan unionin neuvosto
   Vaatimukset
   
               —
            
            
               Eteläisen Intian valtameren kalastussopimuksen tekemisestä Euroopan yhteisön puolesta 29.9.2008 tehty neuvoston päätös 2008/780/EY (1) on kumottava sillä perusteella, että se on EY:n perustamissopimuksen vastainen
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan parlamentti vetoaa kanteensa tueksi kanneperusteeseen, joka perustuu siihen, että riidanalainen päätös on annettu väärän oikeudellisen perustan nojalla. Kantajan mukaan sekä EY 300 artiklasta että kyseessä olevan sopimuksen sisällöstä nimittäin ilmenee selvästi, että mainittu sopimus kuuluu sopimuksiin, joissa yhteistyömenettelyjä järjestämällä luodaan erityiset institutionaaliset rakenteet. Riidanalainen päätös olisi näin ollen pitänyt tehdä EY 37 artiklan ja EY 300 artiklan 2 kohdan ensimmäisen alakohdan ensimmäisen virkkeen ja kolmannen kohdan toisen alakohdan — jossa edellytetään Euroopan parlamentin puoltavaa lausuntoa — eikä EY 37 artiklan ja EY 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan, jossa määrätään pelkästä parlamentin kuulemisesta, nojalla.
   
      (1)  EUVL L 268, s. 27.